Den lange søvnen

Den lange søvnen er en amerikansk  detektivroman skrevet av Raymond Chandler. Boken ble første gang utgitt i USA i 1939 og ble oversatt til norsk i 1954. Den er filmatisert to ganger; en gang i 1946, og en gang i 1978. Det er den første romanen detektiven Philip Marlowe opptrer i, og er ansett å være Chandlers beste arbeid, og en av skriftene som skapte den hardkokte krimlitteraturen. Historien er beryktet for å være kompleks og vanskelig å følge der mange personer lurer hverandre.

Tittelen er en forskjønnende omskriving (eufemisme) av «død». Den viser til en grubling i boken om «å sove den lange søvnen», og er ikke beskrivende for handlingen.

Sammendrag

Privatetterforsker Philip Marlowe blir tilkalt til et stort herskapshus til den eldre og svakelige, dobbeltsidig lammede (paraplegisk) general Sternwood. Han ber Marlowe å ta seg av en pengeutpresser med navnet Arthur Gwynn Geiger, tilsynelatende en leverandør av sjeldne bøker. Geiger er involvert med generalens nymfomane datter Carmen, og tvinger henne til å signere en egenveksel. Marlowe forteller generalen at han vil overtale Geiger til å holde opp. Før Marlowe forlater eiendommen, spør Vivian, generalens andre datter, Marlowe om årsaken til hans besøk. Hun har inntrykk av han skal lete etter hennes eksmann, Terence «Rusty» Regan, som forsvant omtrent en måned tidligere.

Marlowe besøker Geigers bokhandel, hvor han oppdager at assistenten, Agnes, kjenner absolutt ingenting til sjeldne bøker. Mens han venter på å få snakke med Geiger, besøker en kunde bakrommet og forlater bokhandelen med en bok. Etter å ha fulgt etter og tatt fra ham boken, utleder Marlowe at Geiger låner ut pornografi, og så presser penger av kundene. Marlowe returnerer til butikken når Geiger forlater den, og skygger ham til boligen hans og venter utenfor. Etter en tid hører han våpenskudd og at en kvinne skriker. Han bryter inn i huset og finner Geiger død på gulvet foran et kamera. Carmen poserer naken og er bedøvet av «eter og noe annet, sannsynligvis opiumsdråper». Han tar Carmen med hjem, men tilkaller ikke politiet. Når han returnerer til åstedet oppdager han at liken er fjernet.

Neste morgen får han en telefon fra Bernie Ohls, en politimann, som informerer han at  Sternwood sin sjåfør, Owen Taylor, har blitt funnet død i havnen. Han har tilsynelatende kjørt utenfor en brygge og druknet, men legen mistenker at årsaken til dødsfallet kan være et slag til bakhodet. Marlowe besøker bokhandelen igjen, og oppdager at de snuskede bøkene er flyttet til lokalene til Joe Brody, en venn av Agnes. Brody prøver å ta over Geigers forretning, sammen med pengeutpressingen. Marlowe oppsøker kontoret sitt og der venter Vivian på ham. Hun sier at en anonym kvinne prøver å utpresse henne i forbindelse med nakenfoto av Carmen. Da Marlowe besøker åstedet for tredje gang, finner han Carmen (som har glemt hendelsene fra den tidligere kvelden) mens hun leter etter bildene. De blir avbrutt av Eddie Mars, en gangster som driver et lokalt kasino. Han hevder at han er Geigers husvert, som skulle kreve inn husleien.

Marlowe besøker Joe Brody, som han tror har de kompromiterende bildene av Carmen. Brody innrømmer at han så Owen Taylor kjøre utenfor bryggen, men nekter for å være morderen. Marlowe overtaler etterhvert Brody til å gi ham fotoene, men Carmen kommer bevæpnet med et våpen, ekstremt opphisset. Hun skyter mot Brody, men skuddet sneier bare skulderen hans. Marlowe sier til henne at hun skal gå hjem til søsteren sin. En ny besøkende banker på døren og spør etter Brody. Brody går mot døren, men blir skutt og dør før han rekker å åpne den. Marlowe løper etter den besøkende, fanger ham og gjenkjenner ham som den andre assistenten i Geigers bokhandel. Mannen sier at han er Carol Lundgren, Geigers homoseksuelle elsker. Carol skjøt Brody siden han trodde at Brody drepte Geiger for å få kontroll over svindelforetagenede hans. Han flyttet liket til  Geiger et annet rom og hvor han satte svarte lys rundt det. Marlowe kjører til  politikammeret og overleverer Lundgren til Bernie Ohls.

Marlowe besøker kontoret for savnede personer og oppdager at Regan tilsynelatende rømte sammen med Mona Mars, Eddie Marss ektefelle. Eddie Mars tilkaller Marlowe til sin nattklubb, hvor Mars prøver å bestikke han til å slutte å forfølge saken. Han ser at  Vivian vinner en stor sum penger med roulette. Marlowe blir seinere klar over at dette er satt i scene for han skulle tro at Mars ikke er involvert med Vivian. Han utleder også at  Mars vet noe som kan være veldig skadelig for Sternwood-familien, og presser penger av henne. Når han endelig kommer hjem, finner han Carmen naken i sengen sin. Rassende kaster han henne ut.

Marlowe blir skygget av en mann ved navn Harry Jones, som ønsker å selge noe informasjon om Mona Mars til ham. Marlowe godtar tilbudet og blir fortalt at hun blir holdt på et hemmelig sted av Eddie Mars sin revolvermann, Canino. Han får også opplyst at hun aldri rømte med Regan, og han har lagt seg i skjul slik at folk ikke tro at Mars drepte Regan. Jones ber Marlowe møte ham på hans kontor den med to hundrere dollar. Marlowe er enig, men når han kommer til kontoret hører han Canino snakke med Jones gjennom døråpning. Canino tvinger Jones å fortelle ham hvor Agnes, som har informasjonen oppholder seg. Jones lyger for ham og Canino forslår at de tar en drink for å feire Jones sin sunne fornuft. Canino forgifter drinken med cyanid som dreper Harry. Marlowe ringer Agnes, som har vært involvert med tre menn som alle er døde. Hun forteller hvor Mona befinner seg

På vei til gjemmestedet, får Marlowes bil et flat dekk, og han oppsøker en bilmekaniker. Bilverkstedet er eid av Eddie Mars. Canino slår Marlowe bevisstløs og bringer ham til huset hvor Mona oppholder seg. Når han våkner, ser henne, og hun befrir ham etter han sier de berømte setningene:

«Vet du hva Canino vil gjøre? Slå inn tennene mine og sparke meg i magen om jeg bare mumler.»

Canino kommer tilbake og en skuddveksling følger. Canino blir drept og Marlowe  melder seg for politiet, som ikke sikter ham. Marlowe besøker general Sternwood den neste dagen, som til og begynne med er han oppbrakt over at Marlowe forsøkte å finne Rusty Regan, noe han ikke var blitt spurt om å gjøre. På veien ut, spør Carmen Marlowe om han kan lære henne å skyte. Carmen fører Marlowe til et forlatt oljefelt eid av Sternwood-familien. Han gir henne våpenet hennes tilbake og setter opp hermetikkbokser på en rekke som mål for skytetreningen. Når han går tilbake mot henne, prøver Carmen å skyte ham og så får hun et epileptisk anfall. Marlowe har ladet våpenet med løspatroner. Marlowe besøker Vivian og forteller henne den virkelige historien om Regan. Marlowe forestiller seg at Regan hadde kastet Carmen ut av sengen sin, på samme måte som Marlowe, har forårsaket at Carmen hater ham. Hun spurte ham om å lære henne å skyte, og han ble skutt ned og døde. Vivian innrømmet at Carmen skjøt Regan og Vivian spurte Eddie Mars om å dekke over, men da presset han henne for penger. Marlowe lover ikke å gå til politiet så lenge Carmen blir behandlet og overvåket.

Trivia
 Et av mordene blir ikke oppklart. Owen Taylor blir funnet myrdet i en bil som hadde blitt skjøvet ut i sjøen. Chandler ble sjokkert da han seinere fant ut at han ikke visste hvem morderen var.Hiney, T. and MacShane, F. "The Raymond Chandler Papers", Brev til Jamie Hamilton, 21. mars 1949, side 105, Atlantic Monthly Press, 2000
 Den tredje bølgen ska band Streetlight Manifesto har en sang med navnet The Big Sleep.
 Coen brødrenes film Den store Lebowski er løselig basert på Den lange søvnen.IndieWire, "Et intervju med Coen-brødrene, Joel and Ethan om The Big Lebowski," 1998
 The Big Sleep er en b-side on the 7" Pull Tiger Tail singel Let's Lightning.
 En Mama's Family episode, hvor Thelma drømmer hun er en detektiv, har tittelen Den lange luren (blunden).

Utgivelsesdetaljer
 1939, USA, The Big Sleep, Alfred A. Knopf, ISBN: Publisert før ISBN systemet startet . (Hardcover 1st edition)
 1954, Norge, Det lange søvnen, oversatt av Ragnar Kvam. Ny oversettelse ved Olav Angell i 1979 (utgitt flere ganger)

Se også
Tidenes 100 beste kriminalromaner
 Den store søvnen, en film med Humphrey Bogart i hovedrollen.
 The Big Sleep, en film med Robert Mitchum i hovedrollen.

Referanser

 Litteratur 
 Gene D. Phillips, boktittel: Creatures of Darkness: Raymond Chandler, Detective Fiction, and Film Noir, Lexington, KY, forlag: University of Kentucky, fra 2000,ISBN 0-8131-9042-8

Eksterne lenker
 Marling, William. "Hard-Boiled Fiction". Case Western Reserve University. Updated 2. august 2001.
 Roger Eberts anmeldelse av filmen Den lange søvnen fra 1946  Filmanmelderen i wikipedia.no: Roger Ebert.

Kategori:Romaner fra USA
Kategori:Kriminalromaner
Kategori:Bøker fra 1939